**Megbízási szerződés**

amely létrejött egyrészről a **Miskolci Egyetem** (a szerződés szerinti jogok gyakorlásáért, kötelezettségek teljesítéséért felelős szervezeti egység*: (szervezeti egység);* székhely: 3515 Miskolc, Egyetemváros, intézményi azonosító: FI87515, képviseli: Név, beosztás) mint megbízó, (a továbbiakban: Megbízó)

másrészről ***Név*** (adóazonosító jel: *szám*) mint megbízott (a továbbiakban: Megbízott) között a mai napon a következő feltételekkel jött létre:

**1. A szerződés tárgya, a teljesítés határideje**

1.1. A Megbízó az alábbi feladat elvégzésével bízza meg a Megbízottat :

……………………………………………………………………………………………………………………………………………………………………………………………………………………………………………………………………………………………...................................................................................................................................…….....................................................................……

A Megbízott a megbízást elfogadja, a fent részletezett feladat ellátását vállalja. A Megbízott a megbízást a megbízói érdekeknek megfelelően, a tőle elvárható legmagasabb szakmai színvonalon köteles teljesíteni.

1.2. A Megbízott a feladatát a megadott határidőre teljesíti.

A feladat teljesítésének határideje: 20...... év ...... hó ....... nap.

A feladat teljesítésének igazolására *név, beosztás* jogosult.

1.3. A megbízási jogviszony kezdete: 20...... év ...... hó ....... nap.

 vége: 20...... év ...... hó ....... nap.

A Megbízó részéről a pénzügyi ellenjegyzés és a vezetői jóváhagyások a szerződés érvényességének, illetve hatálybalépésének feltétele.

**2. A szerződés ellenértéke, a megbízási díj[[1]](#footnote-1)**

2.1. A szerződő felek a megbízás díját *szám* Ft-ban, azaz *szám* forintban határozzák meg. A Megbízó a megbízási díjat a Megbízott részére az 1. pontban foglalt feladat elvégzését követően és a teljesítésének igazolása alapján átutalással fizeti meg 30 napon belül. Az ellenértéket megfizetettnek kell tekinteni a megbízó számlájáról igazolható módon történt átutalás napján. A határidőben elindított átutalás pénzforgalmi szolgáltató általi késedelmes teljesítéséért megbízó/megrendelő nem tartozik felelősséggel.

2.2. A Megbízott köteles a megbízási díj kifizetéséhez szükséges, a vonatkozó szja-, tbj- és eho-szabályokban előírt nyilatkozatokat megtenni, amely nyilatkozat a jelen szerződés mellékletét képezi.

2.3. A megbízási díj átalány jelleggel tartalmazza és teljes mértékben ellentételezi a Megbízottnak a megbízás teljesítésével összefüggő valamennyi költségét, ráfordítását, ezért a Megbízott költségtérítésre illetve többletdíjazásra semmilyen jogcímen nem tarthat igényt.

vagy

2.1. A megbízott a megbízást ingyenes végzi.

**3. Egyéb rendelkezések**

3.1. Szerződő felek rögzítik, hogy a Megbízott a Megbízónál nem áll munkaviszonyban.

A megbízott kijelenti, hogy részére a nyugdíjbiztosítási igazgatási szerv nyugdíjat vagy nyugdíjszerű ellátást állapított meg. Az ellátás törzsszáma: …-……-… Az ellátás megállapításának kezdő időpontja: ………. *év* …………………….. *hó* …………. *nap*.[[2]](#footnote-2)

vagy

3.1. Szerződő Felek rögzítik, hogy a Megbízott a Megbízónál munkaviszonyban áll. A jelen szerződés 1.1. pontjában rögzített feladat a munkairányító jelen szerződéshez csatolt nyilatkozata alapján nem tartozik a munkakörébe, ilyen feladat részére nem rendelhető el.[[3]](#footnote-3)

3.2. A Megbízott az 1. pontban részletezett feladatát személyesen köteles ellátni, közreműködőt kizárólag a Megbízó előzetes írásbeli engedélye alapján vehet igénybe.

3.3. Felek rögzítik továbbá, hogy azért kerül megkötésre jelen megállapodás, mert[[4]](#footnote-4)

a.) a Megbízó az adott feladat ellátásához megfelelő szakértelemmel, szakképzettséggel és gyakorlattal vagy egyéb megfelelő, sajátos szakmai adottsággal, képességgel rendelkező személyt nem foglalkoztat.

b.) a szerződés tárgyát képező szolgáltatás egyedi, időszakos vagy időben rendszertelenül ellátandó feladat.

3.4. Jelen szerződés aláírásával a Megbízott titoktartási kötelezettséget vállal arra, hogy a megbízási szerződés teljesítése során tudomására jutott, Megbízót érintő üzleti titkot megőrzi, azt mással nem közölheti, nyilvánosságra nem hozhatja. Jelen szerződés szempontjából üzleti titoknak minősül a gazdasági tevékenységhez kapcsolódó, titkos - egészben, vagy elemeinek összességeként nem közismert vagy az érintett gazdasági tevékenységet végző személyek számára nem könnyen hozzáférhető -, vagyoni értékkel bíró olyan tény, tájékoztatás, egyéb adat és az azokból készült összeállítás, amelynek a titokban tartása érdekében a titok jogosultja az adott helyzetben általában elvárható magatartást tanúsítja. A jelen szerződés teljesítése keretében az üzleti titok közlése csak erre irányuló kifejezett írásbeli hozzájárulás esetén jogosítja fel a Megbízottat az üzleti titok hasznosítására, felfedésére. A Megbízott titoktartási kötelezettsége kiterjed a megbízási szerződés teljesítésével összefüggésben tudomására jutott, a Megbízó által kezelt személyes adatok megőrzésére is. A titoktartási kötelezettség megszegésével a Megbízónak okozott kárt a szerződésszegéssel okozott kárért való felelősség szabályai szerint tartozik a Megbízott megtéríteni.

3.5. Szerződő felek rögzítik, hogy a szerződés által nem érintett egyéb kérdésekben a Polgári Törvénykönyvről szóló 2013. évi V. törvényben foglalt, illetve az egyéb vonatkozó jogszabályok előírásai az irányadóak.

3.6. A Megbízott nyilatkozik, hogy a Megbízó működésére vonatkozó – a szerződés teljesítésével összefüggő – valamennyi Szabályzatot a megbízási szerződés megkötését megelőzően megismerte és az azokban foglaltakat magára nézve kötelezőnek ismeri el.

3.7. A szerződés teljesítése során a Felek részéről a kapcsolattartásra és jognyilatkozat tételre jogosult személy(ek):

Megbízó részéről:

Név: ....................................., beosztás

E-mail cím: .........................................

Telefonszám: ......................................

Megbízott kapcsolattartási adatai:

E-mail cím: .........................................

Telefonszám: ......................................

3.8. A szerződés teljesítésével összefüggő nyilatkozatokat, adatközléseket, akadályközléseket és az együttműködést érintő bármely közlést a felek hatályosan írásban, e-mailben és telefonon is jogosultak megtenni. Felek a jelen szerződést módosítására és megszüntetésére irányuló nyilatkozatokat kizárólag írásban jogosultak megtenni. Az e-mailben tett jognyilatkozat akkor minősül írásbeli jognyilatkozatnak, ha azt a jognyilatkozatot tevő a 3.7. pontban megjelölt e-mail címéről a 3.7. pontban megjelölt jognyilatkozat megtételére jogosult személy részére és e-mail címére küldte el és annak megérkezését és tudomásul vételét a címzett haladéktalanul, de legfeljebb 48 órán belül visszaigazolta. Telefonos úton jognyilatkozatot tenni kizárólag olyan esetben lehet, ha annak elmaradása bármelyik fél részére kárt eredményezne. A telefonos úton tett jognyilatkozatot haladéktalanul, de legkésőbb 24 órán belül írásban is meg kell erősíteni.

3.9. Szerződő Felek rögzítik, hogy a Megbízó, mind Adatkezelő a jelen szerződés keretében a Megbízottra, mint érintettre vonatkozó, az érintett által rendelkezésre bocsátott személyes adatokat a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az Európai Parlament és a Tanács (EU) 2016/679. számú rendelet 6. cikk (1) bekezdés b) pontja alapján a közöttük létrejött megbízási szerződés teljesítése céljából kezeli. A Megbízott nyilatkozik továbbá, hogy a Megbízó, mint adatkezelő – a megbízási jogviszony teljesítésére vonatkozó – adatkezelési tájékoztatóját a jelen szerződés aláírását megelőzően megismerte és megértette.

3.10. Felek nyilatkoznak, hogy amennyiben a szerződés vagy az egyes részfeladatok teljesítése mindkét vagy az egyik Fél oldalán felmerült, a szerződéskötés idején előre nem látható, külső el nem hárítható esemény (a továbbiakban: vis maior) miatt nem lehetséges, úgy a vis maiorral érintett Fél késedelem nélkül köteles értesíteni a másik Felet. Az értesítésben meg kell jelölnie a vis maior tényét, illetve az elhárításának vagy elhárulásának várható idejét. Felek a jelen szerződés keretében Vis maiornak tekintik a szerződés megkötése idején előre nem látható körülményeket, így különösen járványt, vagy azzal kapcsolatos járványügyi intézkedést (pl. karantén), természeti katasztrófát. Szerződő Felek rögzítik, hogy amennyiben a szerződésben foglalt feladatok teljesítése a vis maior miatt határidőre nem lehetséges, úgy a szerződésben foglalt teljesítési határidő külön jognyilatkozat nélkül legfeljebb a vis maior fennállásának napjával azonos időtartammal meghosszabbodik. Szerződő Felek rögzítik, hogy amennyiben a szerződésben foglalt feladatok teljesítése a vis maior miatt lehetetlenné vált, úgy Felek az eddig az időpontig teljesített szolgáltatásokkal kötelesek egymással elszámolni, a vis maior miatt nem teljesíthető szolgáltatások teljesítése alól Felek mentesülnek.

3.11. E szerződés 4 eredeti példányban készült, amelyből 1 példány a Megbízottat, 3 példány a Megbízót (ebből 1 példány az Emberi Erőforrás-gazdálkodási és Stratégiai Osztályt, 1 példány a Jogi és Beszerzési Osztályt és 1 példány a szerződést kezdeményező szervezeti egységet) illeti.

3.12. A felek jelen szerződésből eredő vitás kérdéseiket elsősorban békés úton kívánják megoldani. Ennek sikertelensége esetén kikötik a Miskolci Járásbíróság, illetve a Miskolci Törvényszék kizárólagos illetékességét.

Alulírott szerződő felek jelen szerződést elolvasás és értelmezését követően, mint akaratukkal mindenben megegyezőt, jóváhagyólag írták alá.

Miskolc, 20…. …………………… Miskolc, 20…. ……………………

 …………………………….. ……………………………..

 Név Név

 megbízó megbízott

 kötelezettségvállaló

Ellenjegyző:

 ……………………………..

 Név

 pénzügyi ellenjegyző

Jóváhagyók:

 ……………………………..

 Rektor és Gazdasági Vezető

A szerződés első példányát átvettem: ……………………………..

 Név

 megbízott

Mellékletek:

- 1 pld. oklevél másolat

- 1 pld. nyilatkozat büntetlen előéletről

- 1 pld. összevont nyilatkozat

1. A szerződés ezen pontjának irreleváns része törlendő attól függően, hogy a megbízott a feladatát ingyenesen vagy ellenérték fejében végzi. [↑](#footnote-ref-1)
2. Amennyiben a Megbízott nem részesül nyugellátásban, úgy ez a rendelkezés törlendő. [↑](#footnote-ref-2)
3. A szerződés 3.1. pontját ez a rendelkezés képezi, ha a Megbízott a Megbízónál munkaviszonyban áll, de a szerződés megkötésének feltételei fennállnak. [↑](#footnote-ref-3)
4. Az indokolás megfelelő pontja bekarikázandó vagy aláhúzandó. [↑](#footnote-ref-4)